Tere tulemast taas Piiblikohvikusse!
Mul on täna külas Mailis Janatuinen. - Tere tulemast! - Aitäh.
- Mailis on kirjutanud mitmeid raamatuid.
Täna räägime sinu raamatust "Taavet".
Lisaks sellele oled ka misjonär ja teoloog.
Räägime sinu Taaveti-teemalisest raamatust.
Tegime sellest juba ühe saate ja rääkisime Taaveti lapsepõlvest.
Nüüd räägime sellest, et teda tuntakse kuningana.
Kuidas temast kuningas sai?
- Ta võiti 15-aastaselt salaja prohvet Saamueli poolt.
15 aastat oli ta kuningas salaja,
10 aastat neist põgenes ta kuningas Sauli eest.
Siis tuli sõda, kus hukkus Saul ja kolm tema poega.
Seejärel võidis Juuda suguharu Taaveti kuningaks,
teised hõimud toetasid aga Sauli allesjäänud poega.
Taavet sai kogu rahva kuningaks alles 37-aastaselt.
Ta pidi seda kaua ootama.
Taavetil õnnestus siiski ühendada killustunud rahvas.
Ta ühendas hõimud ja lõpuks armastasid teda kõik.
Taavet oli hea kuningas, kuna mõistis,
et Issand seadis ta kuningaks rahvale.
Tihti arvavad kuningad ja teised valitsejad,
et rahvas on nende jaoks.
Taavet mõistis aga õiget järjekorda.
Mõeldes Piibli ja Jumala rahva ajaloole Vanas Testamendis,
oli Taaveti aeg nende tippaeg. Iisraelist sai esmakordselt suurriik.
Tõepoolest. Taaveti ja Saalomoni ajal
oli Iisrael esimest ja ainsat korda suurriik.
Riik ulatus tõesti Eufratesest Egiptuse ojadeni.
Taaveti saavutusteks kuningana oli eelkõige piiride kindlustamine.
Seni käisid naaberrahvad saaki röövimas
ja tegid, mis tahtsid, kuid nüüd enam mitte.
Teiseks saavutuseks oli Jeruusalemma pealinnaks saamine.
Joosua oli määranud selle Benjamini suguharule,
kuid nad polnud seda vallutada suutnud.
Nüüd see vallutati ja järgmiseks otsustas Taavet,
et pühamu ehitatakse just sinna ja tõi kohale seaduselaeka.
Ta ise pühamut küll ei ehitanud, kuid alustas siiski seda tööd.
Ta andis julgeoleku, ühtsuse ja siseriikliku korra,
tehes Jeruusalemma pealinnaks. Kas oli veel midagi?
Kui ta noor oli,
andis Saamuel talle nõu jumalateenistuse suhtes.
Ta tegi võimsaid uuendusi jumalateenistuses.
Jumalateenimiselu ja muusika lõid õitsele.
Päris palju ühe mehe kohta: rahvuslik julgeolek,
siseriiklik kord, jumalateenistuse uuendamine
ja rahva ühendamine. - Ja pealinn.
- Ja tegi Jeruusalemmast pealinna. Üsna hästi.
- Ja Taavet oli üsna vähenõudlik.
Ma pole leidnud, et ta oleks makse kogunud.
Ta elas tagasihoidlikult ja soovis rahvale parimat.
Räägime tema suurest unistusest ehitada tempel hiljem,
kuid ütlesid, et ta ei saanud seda teha.
Jah. Kui Taavet oma seedripuust lossi valmis sai,
märkas ta, et Jumala seaduselaegas asub telgis,
ja tahtis midagi ette võtta.
Issand aga ütles, et nii ei lähe:
Sina ei saa mulle koda ehitada nii nagu mina sulle ehitan.
Sellest räägime siis järgmine kord.
Nüüd aga räägime huvitaval teemal -
Taavet ja tema naised.
Tal oli mitu naist.
See on komistuskiviks paljudele piiblilugejale.
Tihti küsitakse,
miks võis Vana Testamendi jumalameestel nii mitu naist olla?
Kas see oli õige? - Tõepoolest.
Taavet abiellus 19-aastaselt printsess Miikaliga.
Kui ta oleks saanud jääda temaga,
on võimalik, et midagi muud polekski juhtunud.
On väga traagiline,
et Taavet aeti lossist ja oma naise juurest ära.
See kõik polnud noore poisi süü.
Nii juhtus, et kui ta oli mägedes kena sissivõitleja,
sai ta endale kaks naist. Miks kaks?
See on üsna vapustav asi.
Jumal ütles 1. Moosese 2. peatükis abieluseaduse suhtes:
üks mees jätku maha oma ema ja isa
ja ühinegu ühe naisega ning neist saab üks liha.
1+1=1 See on Piibli abielukäsitlus.
Tuleks olla kogu elu ustav ühele.
- Ehk 1+1, kuni surm neid lahutab. - Kuni surm lahutab.
Moosese raamatus öeldakse selgelt,
et kuningadki ei tohi rohkem naisi võtta.
Imestan, miks kaks Taaveti- aegset prohvetit, Gaad ja Naatan,
talle midagi ei öelnud?
Olen jõudnud järeldusele, et see oli kultuuri mõju.
Me ei mõista inimestena, kui palju kultuur meid mõjutab.
Ka mehe ja naise vahelistes suhetes.
Polnud vist ühtki kuningat, kel oleks vaid üks naine olnud.
Kõigil naaberrahvastel oli rohkem.
Kui sellest Mongoolias õpetasin, küsisin,
mitu naist Tšingis-khaanil oli? Nad ütlesid: 800.
Taavetil oli lõpuks kokku ligi 30, 20 pärisnaist ja 10 konkubiini.
Naaberrahvastaga võrreldes ei olnud seda eriti palju,
kuid see polnud siiski Jumala tahe.
Peamine mõte on sul siin, et see oli vale.
Kui küsitakse, kuidas Jumal seda lubas,
siis tegelikult see polnudki Jumala tahte kohane.
Ei. Jumala tahe on 1+1=1 kogu eluks.
Piibel näitab ...
- Ja ülejäänu on kultuuri mõju, loobumine Jumala tahtest?
- Jah. Piibel näitab, et see pole hea,
kuna näitab avalikult, mis on selle tagajärjed.
Milline on lastekasvatus, kui ei jääda ühe naisega,
ning millised mõjud on sellel laste ja rahva eludele.
Lastekasvatamine ei saa olla sama monogaamses abielus
ja polügaamses abielus,
kus on 100 naist korraga või üksteise järel.
Peame siit õppima, et kui Jumal on andnud käsu, -
Jeesuski viitas sellele Moosese raamatu käsule,
öeldes, et alguses oli nii -,
siis Jumala tahtest loobudes räägib Piibel sellest avameelselt.
Piibel ei varja midagi.
Kui räägime kohe Taaveti suurest langemisest,
näeb selles eriliselt, et Jumal ei varja oma Sõnas
suurmeeste ja -naiste nõrkusi ja langemisi.
Miks on nii, et Piibel on nii vastikult realistlikult aus?
Kuna Piibel räägib tõtt. Piiblis on vaid üks sangar - Jeesus.
Tema ajalugu luubiga uurides me pattu ei leia.
Kuid meie kõigi teiste eludest küll.
See on antiikürikutes ainulaadne,
et kuninga langemine Piiblis nii täpselt kirja pannakse.
Teiste rahvaste kirjanduses ja ürikuis varjatakse kuningate patte.
Asume nüüd asja kallale.
Taavetit tuntakse peamiselt kahest aspektist.
Ühest rääkisime eelmises saates - Taaveti ja Koljati võitlus,
teine on Taaveti suhe Batsebaga.
Millega siin tegemist on? Kuidas see kõik algas?
Taavet oli tollal ligi 50-aastane.
Seni oli ta Jumala käsuseadust nii täpselt täitnud,
et kui ta kõrbes Sauli kuuest tüki ära lõikas,
vaevas teda südametunnistus.
Tal oli väga õrn südametunnistus.
Siis oli ta ühel õhtul oma koja katusel
ja nägi, kuidas naaberkatusel pesi end üks naine.
Tollal polnud vannitubasid.
Tuli oodata pimedat ja end väljas pesta.
Ilmselt paistis kuu, et Taavet toda naist nii hästi nägi
ja märkas, et ta oli väga ilus.
Ta ei teadnud, kes see oli ja saatis pärima.
Selgus, et see oli tema enda ohvitseri naine.
Tema ohvitser oli sõjas tema eest võitlemas.
Pealegi oli too ohvitser olnud temaga juba sissipõlves.
Ta oli kümneid aastaid olnud valmis Taaveti eest surema.
Taavet kuulis, et see oli tema naine.
Nende abielu polnud kaua kestnud.
Oletan, et Batseba oli umbes 20-ne,
sest neil polnud veel lapsi.
Ta lasi naise oma kotta kutsuda ja seksis temaga.
Batseba jäi selle tagajärjel rasedaks.
Batseba elu rikuti sellega küll veidi ära.
See ei olnud tema valik. Tal oli hea mees.
Temal oli ühest mehest ja ühest naisest koosnev abielu.
Tema mees armastas teda väga.
Mida mõtled sellega, et see polnud Batseba valik?
Kas oli nii, et kui kuningas käseb, siis pole valikuvõimalust?
Valikuvõimalusi eriti polnud. Ja kuskil ei mainita,
nagu oleks kuningas Taavet teiste meeste naisi jahtinud.
Kogu rahvas uskus, et neil on usklik kuningas,
kes selliseid asju ei tee.
Batsebal ei tulnud pähegi, et lossis võiks midagi sellist juhtuda.
Ta võis arvata, et läks kuulama uudiseid Uurija kohta.
Ta võis karta, et tema mees on hukkunud.
Teame, et kui tegemist on sellise vanuse- ja positsioonivahega,
vastutab selle olukorra eest mees.
Kui leerikooli õpetaja jahib leerilast,
ei süüdistata ju last. See oli sama olukord.
See tekitas probleeme ka Taavetile.
Ilmselt hakkasid selle kohta kuuldused levima.
Olukord poleks varjule jäänud. Mida Taavet järgmiseks tegi?
Sulased olid mitu korda lossi ja Batseba koja vahet jooksnud.
Sulased alati räägivad sellistest asjadest.
Taavetil oli vaenlasi, kes ootasid halbu kuuldusi.
Kui Batseba rasedaks jäi, saatis ta kellegagi lossi sõna.
Taavet mõistis, et selle eest ootab Moosese käsu järgi surm -
nii mees kui naine tuleks kividega surnuks visata.
Taavet ilmselt mõtles, et teda ei loobitaks kividega,
kuid Batsebat küll.
Ta leidis, et laps tuleb kiiresti Uurija nimele saada.
Ta hakkas sepitsema, kuidas ta sõjatandrilt koju tuua.
Mis ta siis tegi?
Mõtlesin oma raamatus,
et kui Batseba tol õhtul lossist pärast seda pattu koju läks,
kas Taavet luges õhtupalvet?
Taavet käsitleb mitmes psalmis õhtupalveid.
Mis sina arvad? - Vist mitte.
- Küsin seda igas piiblikoolis ja saan erinevaid vastuseid.
Ükskõik, kas ta oli alati harjunud palveid peast lugema või mitte,
igal juhul pidi ta kogema, et Issand ei kuule teda.
Seni on Taavetile 50 aastat tundunud, et Issand on siinsamas ja kuuleb.
Ja nüüd äkitselt ei kuule. See kestab terve aasta.
Taavet käib jumalateenistustel, ohverdab ohvreid, teeb laule,
ja kogu aeg on Issandaga suhted korrast ära,
ning ta ei märkagi seda.
Vormiliselt tema usklikkus jätkub, vormiliselt on ta ikka kuningas
ja isegi vaimne juht,
kuid südames ja argielus on toimunud oluline langus:
ta pole enam Jumalaga sellises osaduses nagu varem.
Oleks ta esimesel õhtul põlvili langenud ja küsinud:
Issand, kas nägid, kui kohutava patu ma tegin?,
oleks Uurija ellu jäänud.
Kuna ta seda ei teinud ja tõi Uurija rindelt koju ...
Vaesest Uurijast rääkides on mul vahel nutt peale tulnud.
Uurijal on kaks inimest, keda ta jäägitult usaldab:
kuningat, kellest ta kindlasti sellist reetmist ei uskunud;
ja oma naine, keda ta armastas.
Uurija oli päritolult hett, kuid uskus nüüd Iisraeli Jumalat.
Ta pidas kindlasti suureks auks,
et sai naiseks ilusa Iisraeli tüdurku,
kes teda armatas.
Ja need kaks petsid teda.
Ma ei tea, kas Uurija kuulis mingeid kuuldusi.
Mõni sulane võis kiusu pärast öelda, et naine veetis öö lossis.
Rääkisime, et Jumala Sõna räägib kõigest ausalt,
ning alati tõtt.
Taavet aga üritas oma jälgi peita ja lasta tappa Uurijat,
oma ustavat sõdurit,
seetõttu, et ta ise tema naisega pattu tegi.
Ta ei näinud muud väljapääsu, muidu oleks Batseba tapetud.
Nad oli ilmselt paanikas.
Ämmaga koos elanud Batseba ei saanud lasta välja paista,
et ta rase on ja tal võib-olla paha olla on.
Uurija otsustas aga mitte koju minna
ja magas kuningalossis koos sulastega.
Kuidas ta seda põhjendas?
Ta ütles, et kuna teised sõdurid koju puhkusele ei pääsenud,
ei puutu temagi oma naisesse.
Ma ei tea, kas Uurija tõesti oligi nii lojaalne,
või oli ta mingeid kuuldusi kuulnud.
Viimasel puhul arvan, et tal puudus eluisu.
Taavet saatis Uurija endaga tema ülemale kirja,
et too Uurija esirindele saadaks.
Ta lasi Uurija tappa.
Just. Issand ütleski hiljem: Sa oled Uurija mõrvanud.
Rääkisime prohveteist, kes Taaveti ajal elasid.
Neidki ilmselt mõjutas ümbritsev kultuur
ja nad ei tegutsenud alati õigesti.
Antud juhul sai Naatan Taavetile edastamiseks karmi sõnumi.
Naatan ootas aasta. Laps oli sündinud ja ehk paarikuune.
Naatan oli vist Jeruusalemma õnnetuim inimene.
Neil oli olnud juba usust loobunud kuningas Saul.
Naatan aga ei läinud enne, kui Issandalt sõna sai.
Naatan pidi rääkima loo ühest tõestisündinud kohtuasjast,
kuna Taavet oli riigi kõrgeim kohtunik.
Naatan rääkis loo mehest, kellel oli vaid üks väike tall,
keda ta armastas kui oma last.
Rikkal naabrimehel oli palju lambaid,
kuid võttis külaliste jaoks tolle mehe väikse talle,
ja valmistas selle õhtusöögiks.
Taavet kohtunikuna vihastas ja ütles: too mees on surma väärt.
Naatan ütles: Sina oled see mees.
Jumal juhatas seda nii targalt, et Taavet mõistis end ise süüdi.
Karmid sõnad: Sina oled see mees, või sina oled see naine.
Vahel tuleb Jumala sõna niiviisi isiklikult otse näkku.
Kas lükkad selle tagasi ja kaitsed ennast, või murdud.
Mida Taavet tegi?
See ongi Taaveti elu otsustavaim hetk,
mitte tolle hoorusöö sündmused, vaid Taaveti vastus Naatanile.
Kui Taavet oleks öelnud: Aga ...
"Aga see on ju sajandi armastuslugu."
"Aga tunnetel on alati omad õigused."
Nagu inimesed end kaitsevad.
See oleks tähendanud usust loobumise teed.
Seepärast soovitaksin kõigile - kui Jumal näitab,
et oled seksuaalküsimustes või abielus eksinud,
mööna oma väärtegu.
Tol hetkel kirjutab Taavet ilmselt Psalmi 51.
Tõepoolest. See algab nii:
Taaveti laul, kui prohvet Naatan tuli ta juurde,
pärast seda kui Taavet oli käinud Batseba juures.
Mis ta seal ütleb?
Järgneb suur patutunnistus. Siin pole ühtki 'aga'.
Taavet tunnistab oma eksimust.
"Jumal, ole mulle armuline oma heldust mööda,
kustuta mu üleastumised oma rohket halastust mööda!"
Ta ei palu armu oma teenete alusel
ega palu mõistmist, et see oli esimene ja viimane eksimus.
Ta toetus vaid Jumala halastusele ja headusele. - Jah.
"Vaata, süüteos olen ma sündinud ja patus on ema mu saanud."
Taavet teadis, et on patune, kuid ta ei teadnud, mil määral.
Arvan, et see on meilegi üllatuseks, kas pole.
Mingil hetkel avastame, et pärispatt vastab tõele.
Olen sündinud patusena ja jään patuseks,
kuni Jeesus mind siit ära koristab.
Taavet oli tol hetkel 50-aastane,
ta oli teeninud Jumalat alates 15. eluaastast.
Vahel arvatakse, et inimesed vähehaaval paranevad
ja kasvavad pühitsuses ning kasvavad nii,
et ei saagi enam langeda.
Iisraellastele, kes Taavetit väga imetlesid,
oli see ilmselt suur šokk.
Veel tänapäevalgi, kui mõni tuntud jumalasulane langeb,
ilmneb mingi patt, raha väärkasutus,
võimu ärakasutamine või seksuaalne langemine,
on inimesed šokis, et kuidas see võimalik on.
Mõned keelduvad isegi uskumast.
Naatan ütlebki Taavetile:
Kuna sa oled oma teoga
Issanda vaenlased Tema nime pilkama pannud,
ootab sulle sündinud last surm.
Taavet oli hüljanud Jumala Sõna.
Nüüd ütlesid kõik abielurikkujad,
et kui Taavet võib seda teha, siis võin minagi.
Kui paljud inimesed sellega oma tegusid õigustasid!
- Eeskuju jõud!
Mõtle poegadele!
Taaveti 20. eluaastates pojad vaatasid isa tegusid pealt.
Paar asja veel selle Psalmi kohta. Siin öeldakse:
"Puhasta mind patust iisopiga, et ma saaksin puhtaks;
pese mind, siis ma lähen valgemaks kui lumi!"
Iisop oli oks, millega preester patuse peale verd piserdas.
Taavet mõistis, et tema pattude andestamiseks
tuleb verd valada. Surema peab asendusohver.
Taavet usub siin tõesti Jeesust, Jumala Talle,
kes võtab ära kogu maailma patu.
Kui Naatan ütles, et Issand on talle patu andeks andnud, ja ta ei sure,
on seal heebrea keeles öeldud, et patt on ära võetud, kõrvaldatud.
See siirdati Jeesuse peale. Sellepärast ütleski Ristija Johannes:
Ennäe! Jumala Tall, kes võtab ära maailma patu!
Ta on meiegi patu ära võtnud,
isegi kui see on sama suur kui Taavetil või veel suurem.
Kui Taavet ei salanud oma pattu ei seletanud ega õigustanud seda,
vaid parandas meelt ja möönis oma süüd,
sai ta ka täieliku andeksandmise. - Täieliku. Nii täieliku,
et sellest Taaveti langemisest ei räägita enam Ajaraamatuis,
kus Taaveti ajalugu korratakse, ega ka Uues Testamendis.
Kõiki teisi kuningaid kõrvutatakse Taavetiga.
Taavet on siiski kuninga mõõdupuuks. Jumal andis nii täielikult andeks.
Kas pole eriline, et Jumal ütleb Uues Testamendis:
"Olen leidnud meelepärase mehe, kes teeb kõiges minu tahtmist,"
nagu toda langemist polekski olnud. - Just.
Tihti lõpeb meie kristlik jutlus siin, kuid Taaveti elu jätkub.
Patul on tagajärjed. Kahjuks on asi nii,
et isegi kui patu andeks saab, on sel siiski tagajärjed,
millest räägime ilmselt järgmine kord.
Nii tore, et Taavet andeks sai. Ta ütleb:
"Ma tahan üleastujaile õpetada sinu teid."
Olen mõelnud Taaveti lauludele.
Seni räägib ta palju vaenlase tagakiusust
ja eluraskustest, kuid siin ta mõistab,
kuidas kuulutatakse evangeeliumi.
Kuulates sinu juttu Taavetist ja nendest tekstidest, tekib mõte,
et peaksime taasavastama pea kõik need faasid.
Esiteks, et patt on alati tõsine asi. Nagu Taavet ütles:
"Üksnes sinu vastu olen ma pattu teinud."
Kuigi ta tegi pattu paljude vastu. Kuidas sa seda seletaksid?
Kõik inimeste vastu tehtav
on eelkõige Jumala ja tema käskude vastane.
Patt on tõsine, seda ei tohiks kaitsta ega peita,
vaid see tuleks tunnistada ja sellest siiralt meelt parandada,
siis on ka andestus tõeline.
Nii see on.
Just seda tulekski Taaveti elust õppima.
Aitäh, Mailis Janatuinen, et rääkisid Taavetist,
kellest kirjutasid ka samanimelise raamatu,
mida soojalt soovitan. Õnnistust!
Aitäh, head vaatajad!
Oleme rääkinud Taavetist, kuid Mailis ütles,
et Piiblis on vaid üksainus sangar,
kelle elust ei leia pattu tikutulegagi:
see on Jeesus.
Taaveti elu räägibki eelkõige Jeesusest
ja sellest, kuidas Taavetki sai andeks tänu Jeesusele.
Meiegi saame andeks tänu Jeesusele,
kui toimime nagu Taavet ja mööname oma pattu,
ei põgene selle eest, vaid tunnistame seda.
Siis pühib Jumal oma armus selle ära sama täielikult
kui Taaveti eluski.
Lõpuks ütles Jumal, et Taavet tegi kõiges Tema tahtmist.
Ta parandas ka meelt.
Õnnistatud nädalat!
Kohtumiseni nädala pärast taas Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et soovid osaleda selles saatetegemistöös!
Tõlge: Monika Jaaguri